CELEX: 32014D0437
Language: sk
Date: 2014-07-04 00:00:00
Title: 2014/437/EÚ: Vykonávacie rozhodnutie Komisie zo 4. júla 2014 , ktorým sa stanovuje finančný príspevok Únie na výdavky, ktoré vznikli Nemecku v roku 2012 a 2013 v súvislosti s financovaním núdzových opatrení na boj proti aviárnej influenze [oznámené pod číslom C(2014) 4441]

8.7.2014   
            
            
               SK
            
            
               Úradný vestník Európskej únie
            
            
               L 199/9
            
         VYKONÁVACIE ROZHODNUTIE KOMISIE
   zo 4. júla 2014,
   ktorým sa stanovuje finančný príspevok Únie na výdavky, ktoré vznikli Nemecku v roku 2012 a 2013 v súvislosti s financovaním núdzových opatrení na boj proti aviárnej influenze
   
      
         [oznámené pod číslom C(2014) 4441]
      
   
   (Iba nemecké znenie je autentické)
   
      (2014/437/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 3 ods. 4 a článok 4 ods. 1,
   keďže:
   
               (1)
            
            
               V súlade s článkom 84 nariadenia Európskeho parlamentu a Rady (EÚ, Euratom) č. 966/2012 (2) predchádza viazaniu výdavkov z rozpočtu Únie rozhodnutie o financovaní, v ktorom sa stanovia základné údaje o akcii, ktorá zahŕňa výdavky z rozpočtu a bola prijatá inštitúciou alebo orgánmi, na ktoré inštitúcia delegovala právomoci.
            
         
               (2)
            
            
               V rozhodnutí 2009/470/ES sa stanovujú postupy, ktorými sa riadia finančné príspevky Únie na špecifické veterinárne opatrenia vrátane núdzových opatrení. V článku 4 ods. 2 uvedeného rozhodnutia sa stanovujú podmienky na získanie príspevku Únie na eradikáciu aviárnej influenzy a v článku 4 ods. 3 uvedeného rozhodnutia sa stanovuje percentuálny podiel nákladov vynaložených na núdzové opatrenia, ktoré sa majú hradiť z finančného príspevku Únie.
            
         
               (3)
            
            
               V nariadení Komisie (ES) č. 349/2005 (3) sa stanovujú pravidlá poskytovania finančného príspevku Únie na mimoriadne opatrenia zamerané na eradikáciu určitých chorôb zvierat vrátane aviárnej influenzy. V článku 7 uvedeného nariadenia sa stanovujú dokumenty, ktoré má predložiť členský štát žiadajúci o finančný príspevok, ako aj termíny na predloženie týchto dokumentov.
            
         
               (4)
            
            
               Vo vykonávacom rozhodnutí Komisie 2013/775/EÚ (4) sa stanovuje finančný príspevok Únie na núdzové opatrenia zamerané na boj proti aviárnej influenze, ktoré vznikli Nemecku v roku 2012 a 2013. Podľa článku 1 ods. 2 uvedeného vykonávacieho rozhodnutia sa má výška finančného príspevku Únie stanoviť v nasledujúcom rozhodnutí. V článku 2 uvedeného vykonávacieho rozhodnutia sa stanovuje vyplatenie prvej tranže Nemecku vo výške 500 000,00 EUR Nemecku.
            
         
               (5)
            
            
               Nemecko predložilo 17. decembra 2013 oficiálnu žiadosť o náhradu výdavkov, ku ktorej bola priložená finančná správa, podporné dokumenty a epidemiologická správa o každom chove, v ktorom boli zvieratá zabité a zlikvidované. V žiadosti ide o náhradu výdavkov za rok 2012 vo výške 22 886,55 EUR. Po preskúmaní predložených dokumentov sa však podľa podmienok stanovených v článku 5 nariadenia (ES) č. 349/2005 čiastka 705,00 EUR nepovažuje za oprávnenú na náhradu výdavkov.
            
         
               (6)
            
            
               Nemecko predložilo 28. januára 2014 oficiálnu žiadosť o náhradu výdavkov, ku ktorej bola priložená finančná správa, podporné dokumenty a epidemiologická správa o každom chove, v ktorom boli zvieratá zabité a zlikvidované. V žiadosti ide o náhradu výdavkov za rok 2013 vo výške 1 030 738,92 EUR. Po preskúmaní predložených dokumentov sa však podľa podmienok stanovených v článku 5 nariadenia (ES) č. 349/2005 čiastka 29 168,15 EUR nepovažuje za oprávnenú na náhradu výdavkov.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Finančný príspevok Únie na výdavky vzniknuté Nemecku v roku 2012 a 2013 v súvislosti s financovaním opatrení na eradikáciu aviárnej influenzy sa stanovuje na 1 023 752,32 EUR
   Článok 2
   Zostatok finančného príspevku, ktorý treba vyplatiť po odpočítaní už vyplatenej prvej tranže vo výške 500 000,00 EUR sa stanovuje na 523 752,32 EUR.
   Článok 3
   Toto rozhodnutie, ktoré predstavuje rozhodnutie o financovaní v zmysle článku 84 nariadenia (EÚ, Euratom) č. 966/2012, je určené Spolkovej republike Nemecko.
   
      V Bruseli 4. júla 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      (2)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002, Ú. v. EÚ L 298, 26.10.2012, s. 1).
   
      (3)  Nariadenie Komisie (ES) č. 349/2005 z 28. februára 2005 stanovujúce pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (Ú. v. EÚ L 55, 1.3.2005, s. 12).
   
      (4)  Vykonávacie rozhodnutie Komisie 2013/775/EÚ zo 17. decembra 2013 o finančnom príspevku Únie na núdzové opatrenia zamerané na boj proti aviárnej influenze v Nemecku, Taliansku a Holandsku v rokoch 2012 a 2013 a v Dánsku a Španielsku v roku 2013 (Ú. v. EÚ L 343, 19.12.2013, s. 44).